ليش ما تعجبني ؟ بالعكس فكرة جدا رهيبة .. التوت الأحمر رهيب مع الشكولاته الغامقة و البيضاء وخصوصا مع البيضاء تكون رهيبة معها. بس اللي يمكن ما يعجبني هو فكرة إنك تغطين الكب كيك بالشكولاته صراحة شكله يكون كيف أشرحلك تعيس كذا الشكولاته تجيك ما تلمع وملامح الكب كيك كلها ما تبان لو شفتيها غير إني ما أشوفها بتفرق كثير في الطعم. خلي تغميس الأشياء في شكولاته لتطبيقات ثانيه .. مثلا لو سويتي سكونز أو كوكيز هنا ممكن حلو إنك تغمسينها بشكولاته ذايبة. مدري هو شي شخصي ما يعجبني بس لأني أشوف فيه أكثر من طريقة توصلين لنفس النكهة أو أحسن بعد وبنفس الوقت شكل حلو.. مثلا لو سويتي تغطيه جاناش بشكولاته بيضاء و شكلتيها بقمع عالكيك بيكون أجمل بألف مرة .. لو بعد سويتي بتر كريم عادي وطعمتيه برازبري بيعطي نفس الطعم. مفن بعد ممكن .. بانكيك بعد ممكن لو تبين .. وافل و فرينش توست بعد ممكن وتقدرين تسوين منها كوليه وتحطينه على ألف شي ثاني بعد زي تشيز كيك مثلا ..